
DR 30.7.2018                                                               107                    

 
Cuma apa yang dibangkitkan dan dibantah oleh pihak kami adalah proses 

pelantikan di mana peraturan yang gagal dipatuhi dalam membuat pelantikan yang cukup 
penting ini dan ia membawa mesej awal bahawa Malaysia baharu ini seolah-olah Malaysia 
tanpa peraturan. Sedangkan harapan rakyat yang menukar kerajaan cukup tinggi untuk 
benar-benar melihat sebuah kerajaan yang lebih telus dan terbuka dan berdisiplin untuk 
mengikuti peraturan-peraturan yang telah ditetapkan. 

Kalau di Parlimen ini ada pembangkang, terbuka dan di perhati oleh rakyat ini, 
kerajaan gagal untuk menunjukkan kepada rakyat untuk mematuhi peraturan, apakah 
jaminan perkara-perkara lain yang dibuat di tempat tertutup boleh mengikut peraturan, 
berbanding dengan kerajaan yang lalu dalam situasi yang sama pada Disember 1999, 
sekurang-kurangnya Ahli Yang Berhormat diberi peluang untuk menyatakan bantahan 
walaupun akhirnya bantahan itu tidak diberi perhatian.  

Tuan Yang di-Pertua, sebagai ucapan sulung ini juga, saya mengambil kesempatan 
untuk mengucapkan terima kasih kepada pengundi-pengundi P.19 di Tumpat dari pelbagai 
kaum iaitu Melayu, Cina, India dan Siam yang telah memberikan kemenangan kepada saya, 
yang mewakili Parti Islam Se-Malaysia (PAS) untuk merampas kembali Kerusi Parlimen 
Tumpat dari PKR yang dibawa lari di pertengahan penggal yang lalu dan hari ini Yang 
Berhormat Tumpat dahulunya adalah Yang Berhormat Bandar Tun Razak.  

Pun demikian, saya tidak berkecil hati. Sesuai dengan Titah Baginda Yang di-
Pertuan Agong agar kesemua pihak perlu berlapang dada dan tidak emosional, saya ingin 
menyeru Yang Berhormat Bandar Tun Razak supaya atas kapasiti Timbalan Menteri, 
pulanglah ke Tumpat. Saya dengan jiwa yang besar, menyeru supaya Yang Berhormat 
Timbalan Menteri dapat kembali ke Tumpat dan bersama saya membangunkan Tumpat. 
Cuma bukan untuk bertanding pilihan raya kerana rakyat tidak mahu disengat dua kali dari 
lubang yang sama. 

Terima kasih kepada rakyat Tumpat yang bukan sahaja mengembalikan Parlimen 
Tumpat tetapi turut memenangkan keempat-empat DUN di Tumpat sekali gus 
menyumbangkan kemenangan Parti Islam Se-Malaysia untuk mempertahankan kerajaan 
Islam Kelantan dan menghilangkan deposit  sebahagian besar calon-calon Pakatan Harapan 
dalam pilihan raya yang lalu, walaupun mereka mengemukakan banyak janji manis kepada 
rakyat dan tidak kurang juga fitnah-fitnah yang direka-reka terhadap pimpinan kami.  

Saya cuba untuk berpantun.  

 
Hendak mengenal ikan haruan; 
Turunlah ke sawah bendang padi; 
Hendak mengenal orang Kelantan; 
Tak termakan dek fitnah, tak tertipu dek janji. 

Tuan Yang di-Pertua, menyentuh tentang janji pada muka surat 21, Buku Harapan- 
saya baca. “Kerajaan Pakatan Harapan akan menambah jumlah royalti petroleum kepada 
Sabah dan Sarawak serta negeri-negeri pengeluar petroleum yang lain kepada 20 peratus 
atau nilai yang bersamaan sebagai salah satu langkah pembahagian hasil petroleum yang 
lebih adil”.  

Biar apa pun yang disebutkan oleh Yang Amat Berhormat Langkawi selaku Perdana 
Menteri atau jawapan Yang Berhormat Gombak selaku Menteri Hal Ehwal Ekonomi dalam 
isu royalti petroleum, seluruh rakyat khususnya rakyat Sabah, Sarawak, Kelantan dan 
Terengganu yang keluar mengundi pada 9 Mei yang lalu, teruja dengan janji 20 peratus royalti 
yang ditingkatkan daripada lima peratus sebelumnya.  

Tidak terfikir oleh mereka akan permainan janji kerajaan pilihan mereka, kononnya 
20 peratus yang dijanjikan itu adalah 20 peratus daripada keuntungan. Bahkan tidak terfikir 
oleh sesiapa jua yang waras di Dewan ini, untuk berfikir yang demikian ini. Ini adalah 
merupakan satu penipuan terbuka kepada rakyat dalam usaha untuk memenangi pilihan 
raya.  

 

 

 



Cuma apa yang dibangkitkan dan dibantah oleh pihak kami adalah proses pelantikan di mana peraturan yang gagal dipatuhi dalam membuat pelantikan yang cukup penting ini dan ia membawa mesej awal bahawa Malaysia baharu ini seolah-olah Malaysia tanpa peraturan. Sedangkan harapan rakyat yang menukar kerajaan cukup tinggi untuk benar-benar melihat sebuah kerajaan yang lebih telus dan terbuka dan berdisiplin untuk mengikuti peraturan-peraturan yang telah ditetapkan. Kalau di Parlimen ini ada pembangkang, terbuka dan di perhati oleh rakyat ini, kerajaan gagal untuk menunjukkan kepada rakyat untuk mematuhi peraturan, apakah jaminan perkara-perkara lain yang dibuat di tempat tertutup boleh mengikut peraturan, berbanding dengan kerajaan yang lalu dalam situasi yang sama pada Disember 1999, sekurang-kurangnya Ahli Yang Berhormat diberi peluang untuk menyatakan bantahan walaupun akhirnya bantahan itu tidak diberi perhatian. Tuan Yang di-Pertua, sebagai ucapan sulung ini juga, saya mengambil kesempatan untuk mengucapkan terima kasih kepada pengundi-pengundi P.19 di Tumpat dari pelbagai kaum iaitu Melayu, Cina, India dan Siam yang telah memberikan kemenangan kepada saya, yang mewakili Parti Islam Se-Malaysia (PAS) untuk merampas kembali Kerusi Parlimen Tumpat dari PKR yang dibawa lari di pertengahan penggal yang lalu dan hari ini Yang Berhormat Tumpat dahulunya adalah Yang Berhormat Bandar Tun Razak. Pun demikian, saya tidak berkecil hati. Sesuai dengan Titah Baginda Yang di- Pertuan Agong agar kesemua pihak perlu berlapang dada dan tidak emosional, saya ingin menyeru Yang Berhormat Bandar Tun Razak supaya atas kapasiti Timbalan Menteri, pulanglah ke Tumpat. Saya dengan jiwa yang besar, menyeru supaya Yang Berhormat Timbalan Menteri dapat kembali ke Tumpat dan bersama saya membangunkan Tumpat. Cuma bukan untuk bertanding pilihan raya kerana rakyat tidak mahu disengat dua kali dari lubang yang sama. Terima kasih kepada rakyat Tumpat yang bukan sahaja mengembalikan Parlimen Tumpat tetapi turut memenangkan keempat-empat DUN di Tumpat sekali gus menyumbangkan kemenangan Parti Islam Se-Malaysia untuk mempertahankan kerajaan Islam Kelantan dan menghilangkan deposit sebahagian besar calon-calon Pakatan Harapan dalam pilihan raya yang lalu, walaupun mereka mengemukakan banyak janji manis kepada rakyat dan tidak kurang juga fitnah-fitnah yang direka-reka terhadap pimpinan kami. Saya cuba untuk berpantun. Hendak mengenal ikan haruan; Turunlah ke sawah bendang padi; Hendak mengenal orang Kelantan; Tak termakan dek fitnah, tak tertipu dek janji. Tuan Yang di-Pertua, menyentuh tentang janji pada muka surat 21, Buku Harapan- saya baca. "Kerajaan Pakatan Harapan akan menambah jumlah royalti petroleum kepada Sabah dan Sarawak serta negeri-negeri pengeluar petroleum yang lain kepada 20 peratus atau nilai yang bersamaan sebagai salah satu langkah pembahagian hasil petroleum yang lebih adil". Biar apa pun yang disebutkan oleh Yang Amat Berhormat Langkawi selaku Perdana Menteri atau jawapan Yang Berhormat Gombak selaku Menteri Hal Ehwal Ekonomi dalam isu royalti petroleum, seluruh rakyat khususnya rakyat Sabah, Sarawak, Kelantan dan Terengganu yang keluar mengundi pada 9 Mei yang lalu, teruja dengan janji 20 peratus royalti yang ditingkatkan daripada lima peratus sebelumnya. Tidak terfikir oleh mereka akan permainan janji kerajaan pilihan mereka, kononnya 20 peratus yang dijanjikan itu adalah 20 peratus daripada keuntungan. Bahkan tidak terfikir oleh sesiapa jua yang waras di Dewan ini, untuk berfikir yang demikian ini. Ini adalah merupakan satu penipuan terbuka kepada rakyat dalam usaha untuk memenangi pilihan raya.